Αριθ. C 208/22 Επίσημη Εφημερίδα των Ευρωπαϊκών Κοινοτήτων 8. 8. 88 
Πρόσθετη γνωμοδότηση για την πρόταση κανονισμού (ΕΟΚ) του Συμβουλίου σχετικά με τον καθορισμό 
των υγειονομικών προϋποθέσεων που αφορούν τους νηματώδεις και απαιτούνται για τη διάθεση στην 
αγορά ιχθύων και προϊόντων ιχθύων(ι) 
(88/C 208/07) 
Στις 2 Μαρτίου 1988, το Συμβούλιο αποφάσισε, σύμφωνα με τα άρθρα 43 και 198 της Συνθήκης για 
την ίδρυση της Ευρωπαϊκής Οικονομικής Κοινότητας, να ζητήσει τη γνωμοδότηση της Οικονομικής 
και Κοινωνικής Επιτροπής για την παραπάνω πρόταση. 
Η ΟΚΕ εκπόνησε μια πρώτη γνωμοδότηση για το θέμα στις 24 Μαρτίου 1988 (γενικός εισηγητής: ο. 
κ. Roseingrave). 
Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της 
ΟΚΕ, υιοθέτησε την πρόσθετη γνωμοδότηση του στις 5 Μαΐου 1988, με βάση την εισηγητική έκθεση 
του κ Roseingrave. 
Η ΟΚΕ υιοθέτησε την πρόσθετη γνωμοδότηση κατά την 256η σύνοδο ολομέλειας της, που πραγματοποι­
ήθηκε την 1η, 2η και 3η Ιουνίου 1988 (συνεδρίαση της 3ης Ιουνίου 1988) με 92 ψήφους υπέρ, 8 κατά 
και χωρίς αποχές. 
1. Εισαγωγή 2. Γενικές παρατηρήσεις 
1.1. Η ΟΚΕ επικροτεί καταρχήν την πρόταση της Επιτρο­
πής για την θέσπιση βασικών υγειονομικών όρων για την 
εμπορία ιχθύων και προϊόντων ιχθύων στα οποία ενδέχεται 
να υπάρχουν νηματώδεις. Συγκεκριμένα, η ΟΚΕ επικροτεί 
την πρόταση επειδή αποσκοπεί στην εξεύρεση μιας ισόρρο­
πης και ομοιόμορφης προσέγγισης σε κοινοτική κλίμακα: 
— για την προστασία του καταναλωτή και τη διασφάλιση 
της δημόσιας υγείας, 
— για να αποτραπεί το ενδεχόμενο χρησιμοποίησης ενός 
κατ' επίφαση υγειονομικού προβλήματος ως δικαιολογίας 
για τη λήψη μέτρων που θα καταλήξουν σε περιορισμούς 
στις συναλλαγές και θα έχουν ανεπιθύμητες επιπτώσεις 
επί της ζήτησης, 
— για να δοθεί στην αγορά η δυνατότητα για καλύτερη 
εναρμόνιση και μεγαλύτερη ανταγωνιστικότητα με ίσους 
όρους. 
1.2. Η ΟΚΕ πιστεύει ότι όλα τα προβλήματα που αφορούν 
την ποιότητα των τροφίμων, συνεπώς και των ψαριών και των 
παράγωγων προϊόντων, πρέπει να γίνουν γνωστά όπως έχουν 
στα μέσα μαζικής ενημέρωσης χωρίς υπερβολές ώστε ο κατα­
ναλωτής να δέχεται αντικειμενική ενημέρωση. 
1.3. Επειδή πρόκειται για ένα κρίσιμο θέμα, η ΟΚΕ δεν 
εννοεί πως μπορεί η Επιτροπή να υποβάλλει μια τέτοια πρό­
ταση στις 17 Φεβρουαρίου 1988 και να αναμένει να αρχίζει 
να εφαρμόζεται σε ολόκληρη την Κοινότητα την 1η Απριλίου 
του ίδιου έτους. 
Η ΟΚΕ δεν πιστεύει ότι αυτό το πρόβλημα μπορεί να λυθεί 
ικανοποιητικά μέσα σε ένα τόσο σύντομο χρονικό διάστημα. 
1.4. Η ΟΚΕ ενώ δέχεται την ανάγκη για προστασία της 
υγείας όσον αφορά τα ψάρια και τα προϊόντα τους δεν μπορεί 
να αποδεχθεί την πρόταση της Επιτροπής στην παρούσα 
μορφή της επειδή σε μερικά σημεία την θεωρεί γενικά ελαττω­
ματική, ασαφή και εννοιολογικά ατελή: συνεπώς, δεν είναι 
δυνατό να εφαρμοσθεί αποτελεσματικά. 
(') ΕΕ αριθ. C 66 της 11. 3. 1988, σ. 2. 2.1. Η ΟΚΕ εκφράζει τη λύπη της επειδή η πρόταση της 
Επιτροπής φαίνεται να περιορίζεται στο ενδοκοινοτικό εμπό­
ριο. Το τμήμα πιστεύει σχετικά ότι η πρόταση θα πρέπει 
σαφώς να αναφέρεται και στις εισαγωγές από μη κοινοτικές 
χώρες έτσι ώστε τα προϊόντα τους να έχουν την ίδια μεταχεί­
ριση με τα κοινοτικά. 
2.2. Στην πρόταση θα πρέπει να αναφέρονται τα είδη των 
νηματωδών για τα οποία γίνεται λόγος καθώς και να σημειώ­
νονται αυτά που είναι επικίνδυνα για την υγεία του ανθρώπου. 
2.3. Η ΟΚΕ πιστεύει ότι στον προτεινόμενο κανονισμό θα 
πρέπει να τονίζεται το γεγονός ότι οι διατάξεις αναφέρονται 
μόνο στα νωπά ψάρια που τρώγονται ωμά, σε ψάρια που 
υφίστανται ανεπαρκή ουσιαστικώς επεξεργασία ώστε να 
εξουδετερώνονται οι νηματώδεις ή σε προϊόντα ιχθύων κατά 
το περιεχόμενο του σημείου 2.5. 
2.4. Η ΟΚΕ είναι της γνώμης ότι δεν απαιτείται επομένως 
η λήψη μέτρων προκειμένου για ψάρια που προορίζονται για 
κατανάλωση μετά από επαρκή επεξεργασία. Αφετέρου για 
λόγους εμπιστοσύνης των καταναλωτών στην ποιότητα των 
προϊόντων, απαιτείται η λήψη περαιτέρω μέτρων. 
Η ΟΚΕ φοβάται απώλεια εμπιστοσύνης απέναντι στο προϊόν 
αν επιβληθούν μέτρα όπως η υποχρεωτική αφαίρεση των 
εντοσθίων. 
2.5. Ιχθύες που περικλείουν ενδεχομένως κινδύνους από 
νηματώδεις είναι εκείνοι που: 
α) αλατίζονται ελαφρώς και καταναλώνονται πρακτικώς 
ωμοί-
β) γίνονται καπνιστοί σε χαμηλές θερμοκρασίες· 
γ) μαρινάρονται — στο εργοστάσιο ή στο σπίτι, αν η διαδι­
κασία αυτή δεν αποτελεί πλήρη επεξεργασία· 
Το σημείο α) αφορά τις ρέγγες χωρίς αβγά· 
Το σημείο β) αφορά όλους τους άλλους τύπους ρέγγας, καθώς 
επίσης το σκουμπρί, τα σαρδελλόρεγγα και το σολωμό· 
8. 8. 88 Επίσημη Εφημερίδα των Ευρωπαϊκών Κοινοτήτων Αριθ. C 208/23 
Το σημείο γ) αφορά τη νωπή ρέγγα. 
2.6. Η ΟΚΕ είναι της γνώμης ότι στον προτεινόμενο κανο­
νισμό το βάρος πρέπει να δίδεται ιδιαιτέρως στους παραπάνω 
περιγραφόμενους ιχθύες και ότι πρέπει επίσης να δοθεί βάρος 
στην ενημέρωση των καταναλωτών. 
2.7. Οι επιχειρήσεις που υποχρεώνονται από έναν τέτοιο 
κανονισμό να προβούν σε τεχνικές προσαρμογές, θα πρέπει 
να πάρουν οικονομική βοήθεια από την Κοινότητα γιατί, 
χωρίς την οικονομική υποστήριξη της Κοινότητας, η διαρ­
θρωτική εναρμόνιση είναι αδύνατη. Πολλά αλιευτικά σκάφη, 
τα μικρότερα κυρίως, δεν έχουν ούτε τον εξοπλισμό ούτε το 
ανθρώπινο δυναμικό για την εφαρμογή των κανόνων που 
ορίζει η πρόταση. 
2.8. Ο προτεινόμενος κανονισμός δεν εκτιμά τη διαρθρω­
τική επίδραση στον αλιευτικό τομέα. 
3. Ειδικές παρατηρήσεις 
3.1. Άρθρο 1, παράγραφος 1 
3.1.1. Δεν πρέπει να περιορίζεται στους θαλάσσιους ιχθύες. 
Συνεπώς, το τμήμα προτείνει να γραφεί «τα είδη ιχθύων» αντί 
για «τα είδη θαλάσσιων ιχθύων». 
3.1.2. Ο πλήρης κατάλογος των ειδών που καλύπτονται 
από τον κανονισμό πρέπει να περιληφθεί σε ένα παράρτημα. 
3.2. Άρθρο 1, παράγραφοι 2 και 6 
3.2.1. Η ΟΚΕ πιστεύει ότι η ψύξη δεν συντελεί στην 
επαρκή λύση του προβλήματος και ότι μπορεί να θεωρείται 
μόνο ποιοτικό μέτρο για τη διατήρηση της ποιότητας του 
προϊόντος μέχρις ότου αποτελέσει αντικείμενο πλήρους 
επεξεργασίας. 
3.3. Άρθρο 1, παράγραφοι 8 και 9 
3.3.1. Όπου «κράτος μέλος» να γραφεί «κράτος μέλος ή 
τρίτη χώρα». 
3.4. Άρθρο 1, παράγραφος Π 
3.4.1. Ο ορισμός του «καθαρού θαλάσσιου ύδατος» είναι 
περιττός εδώ, αφού στον κανονισμό δεν γίνεται σχετική 
αναφορά. Στο αλιευτικό σκάφος, δεν είναι δυνατόν να εξακρι­
βωθεί αν το θαλάσσιο ύδωρ έχει ή όχι τα χαρακτηριστικά 
του πόσιμου ύδατος. Το σημείο αυτό επομένως πρέπει να 
διαγραφεί. 
3.5. Άρθρο 2, παράγραφοι 1 και 2 
3.5.1. Στα σημεία αυτά του άρθρου θα μπορούσε να δοθεί 
η ερμηνεία ότι όλοι οι νωποί ιχθύες (συμπεριλαμβανομένων 
εκείνων που προορίζονται για κατανάλωση μετά από κατάλ­
ληλη θέρμανση) υφίστανται επεξεργασία σύμφωνα με τα 
οριζόμενα στο παράρτημα. Κάτι τέτοιο θα ήταν λάθος και 
ανεφάρμοστο. 
3.5.1.1. Στο σχέδιο κανονισμού θα πρέπει να αναφέρεται 
ότι οι διατάξεις του ισχύουν μόνο για συγκεκριμένα είδη ιχθύων και προϊόντα που μπορούν ενδεχομένως να βλάψουν 
την υγεία του καταναλωτή. 
3.5.1.2. Για το λόγο αυτό, η επεξεργασία που καθορίζεται 
στο σχέδιο κανονισμού θα πρέπει να περιορισθεί στους ιχθύες 
που περιγράφονται στο σημείο 2.5. 
3.5.1.3. Ο κανονισμός θα πρέπει να απαγορεύει στα εστια­
τόρια να προσφέρουν για άμεση κατανάλωση ωμά ψάρια, 
εκτός και αν έχουν υποστεί επεξεργασία όπως ορίζεται στον 
κανονισμό. 
3.6. Άρθρο 2, παράγραφος 3 
3.6.1. Η ΟΚΕ εκφράζει λύπη επειδή η Επιτροπή δεν ήταν 
σε θέση να προσθέσει και ένα παράρτημα που να εμφαίνει τα 
είδη ιχθύων και τη φύση των προϊόντων ιχθύων και τη φύση 
των προϊόντων ιχθύων για τα οποία είναι υποχρεωτική η 
εφαρμογή των οριζόμενων στο άρθρο 2.2. 
3.6.1.1. Ο κατάλογος των ιχθύων και των προϊόντων ιχθύων 
για τα οποία είναι υποχρεωτική η εφαρμογή των παραπάνω 
θα πρέπει να καταρτισθεί με βάση τα πραγματικά δεδομένα 
της αλιείας και τα χαρακτηριστικά των ειδών ιχθύων. Οι 
παρεκκλίσεις πρέπει να γίνονται με τρόπο συστηματικό. 
3.7. Άρθρο 3 
3.7.1. Για τη διασφάλιση αποτελεσματικών ελέγχων, η 
επεξεργασία θα πρέπει μάλλον να γίνεται στον τόπο της 
πρώτης πώλησης ή επί των σκαφών. 
3.7.2. Η ΟΚΕ πιστεύει ότι το εν λόγω άρθρο θα μπορούσε 
να ωφελήσει το ενδοκοινοτικό εμπόριο. Θα ήθελε όμως να 
μάθει για ποιες παρεκκλίσεις γίνεται λόγος στο άρθρο 3, 
παράγραφος 5. 
3.7.3. Η ΟΚΕ αμφιβάλλει αν αρκεί η παραπομπή στη διαδι­
κασία που ορίζεται στο άρθρο 7. Για να αποφευχθεί κάθε 
δυνατότητα καταστρατήγησης του συστήματος, απαιτούνται 
αναλυτικές διατάξεις που θα διέπουν το εμπόριο και τις μετα­
φορές. Αυτό απαιτεί ένα σύστημα με βάση το οποίο οι πωλη­
τές θα γνωστοποιούν εκ των προτέρων τις αποστολές στις 
αρμόδιες αρχές των κρατών μελών ή της περιφέρειας του 
τελικού προορισμού. Διαφορετικά, αποστολές, για τις οποίες 
ενδέχεται να υπάρχουν εύλογες υπόνοιες όσον αφορά την 
επάρκεια της επεξεργασίας, θα ήταν δυνατό να προωθηθούν 
χωρίς επιθεώρηση. 
3.8. Άρθρο 4, παράγραφος Ι 
3.8.1. Η ΟΚΕ διερωτάται για τις νομικές συνέπειες της 
εφαρμογής του μηχανισμού που περιγράφεται στο άρθρο 4 
και εκφράζει τη γνώμη ότι θα πρέπει να ορισθεί σαφώς τι 
σημαίνει «σοβαρή υπόνοια παρατυπίας» και «μη διακριτικές 
επιθεωρήσεις», έτσι ώστε να διασφαλισθεί ότι σε μεθοριακά 
σημεία κρατών μελών δεν θα ορθώνονται αδικαιολόγητοι 
φραγμοί με το πρόσχημα ανησυχιών για λόγους υγείας. 
3.9. Στις χώρες εκείνες όπου η εφαρμογή ανήκει στην 
αρμοδιότητα των τοπικών ή περιφερειακών αρχών, η Επι­
τροπή επιβάλλεται να διασφαλίσει ότι τα κράτη μέλη ειδοποι-
Αριθ. C 208/24 Επίσημη Εφημερίδα των Ευρωπαϊκών Κοινοτήτων 8. 8. 88 
ούν καταλλήλως τις ανωτέρω αρχές για τα καθήκοντα τους 
σύμφωνα με την εν λόγω νομοθεσία. 
4. Παράρτημα 
4.1. Σημείο 1(a) 
4.1.1. Οι διατάξεις του σημείου 1(α) πρέπει να διαγράφουν 
επειδή δεν διασφαλίζουν τη λύση του προβλήματος. 
Η Επιτροπή θα έπρεπε επίσης να αντιληφθεί ότι σε ορισμένα 
είδη ιχθύων, λόγω των ιδιαίτερων χαρακτηριστικών τους, η 
αφαίρεση των εντοσθίων δεν μπορεί να πραγματοποιείται επί 
του σκάφους. 
4.2. Σημείο 1(β) 
4.2.1. Η ΟΚΕ εκφράζει απορία για την αποτελεσματικό­
τητα των οπτικών επιθεωρήσεων κατά την κοπή φιλέτων. Για 
ορισμένα είδη ιχθύων δεν είναι δυνατές οι οπτικές επιθεωρή­
σεις. Αυτό το μέτρο δεν αποτελεί εγγύηση ότι ένα προϊόν 
είναι ακίνδυνο. Επομένως, το σημείο αυτό πρέπει να διαγρα­
φεί. 
Βρυξέλλες, 3 Ιουνίου 1988. 4.3. Σημείο 2 
4.3.1. Ορισμένες διατάξεις ενδέχεται να είναι υπερβολικά 
επαχθείς για τις μεταποιητικές βιομηχανίες στις οποίες θα 
πρέπει ίσως να δοθούν ενισχύσεις. 
Η ΟΚΕ διερωτάται αν όλες οι μέθοδοι επεξεργασίας που 
προτείνονται έχουν επαρκή επιστημονική βάση, ιδιαίτερα 
όσον αφορά την περίπτωση β) του σημείου 2. Συνεπώς, το 
τμήμα προτείνει την εφαρμογή μόνο μεθόδων που έχουν 
επιστημονική βάση. 
5. Τελικές παρατηρήσεις 
Η ΟΚΕ λαμβάνει υπόψη την απόφαση της Επιτροπής να 
χορηγήσει ενίσχυση στην ΟΔΓ για την υποστήριξη προγράμ­
ματος που στοχεύει στην αποκατάσταση της γερμανικής 
αγοράς ιχθύων. 
Η ΟΚΕ επιδοκιμάζει τη δημιουργία της δυνατότητας ενίσχυ­
σης στα υπόλοιπα κράτη μέλη στο άμεσο μέλλον δυνάμει του 
κανονισμού του Συμβουλίου αριθ. 4028/86. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
(τέταρτη παράγραφος του άρθρου 43 του εσωτερικού κανονισμού) 
Κατά τη διάρκεια των συζητήσεων στην ολομέλεια απερρίφθη η ακόλουθη τροπολογία: 
Σημείο 2.4. Στο τέλος της δεύτερης παραγράφου να προστεθεί το ακόλουθο κείμενο: 
«... επειδή πολλά είδη θα ήταν λιγότερο ελκυστικά αν παρουσιάζονταν χωρίς εντόσθια και δεν θα αγοράζονταν από 
τον καταναλωτή.» 
Ψηφοφορία 
Ψήφοι υπέρ: 27, ψήφοι κατά: 37, αποχές: 19.